პედრუ ნეტუ

პედრუ ლომბა ნეტუ (დ. 9 მარტი, 2000)— პორტუგალიელი პროფესიონალი ფეხბურთელი, რომელიც თამაშობს ნახევარმცველის პოზიციაზე ლონდონის „ჩელსისა“ და პორტუგალიის ეროვნულ ნაკრებში.

მან კარიერა დაიწყო „ბრაგაში“, საიდანაც 2017 წლის ზაფხულში იჯარით იტალიურ „ლაციოში“ გადავიდა. 2019 წელს მან კონტრაქტი გააფორმა „ვულვერჰემპტონ უონდერერსთან“, სადაც არაერთი ტრავმა მიიღო.

2024 წლის აგვისტოში იგი „ჩელსის“ შეუერთდა და სადებიუტო სეზონშივე მოიგო უეფა-ს კონფერენს ლიგა და ფიფა-ს მსოფლიო საკლუბო ჩემპიონატი.
პორტუგალიის ახალგაზრდული ნაკრებების შემდეგ, ნეტუს დებიუტი მთავარ გუნდში 2020 წლის ნოემბერში შედგა, სადაც პირველივე მატჩში გაიტანა გოლი. იგი ნაკრების შემადგენლობაში იყო ევრო 2024-ზე და გახდა 2024–25 წლების უეფა-ს ერთა ლიგის გამარჯვებული.

საკლუბო კარიერა
ბრაგა
ვიანა-დუ-კაშტელუში დაბადებული ნეტუ „ბრაგას“ აკადემიას 13 წლის ასაკში შეუერთდა. 2017 წლის 7 მაისს, ჯერ კიდევ ახალგაზრდამ, პროფესიონალური დებიუტი კლუბის სარეზერვო გუნდში შეასრულა, როდესაც „პორტუ “-სთან 2–3 წაგებულ საშინაო მატჩში მეორე ტაიმში შეცვლაზე შევიდა. მომდევნო უქმეებზე, მთავარ გუნდში პირველივე გამოსვლისას პორტუგალიის პრემიერ ლიგაში, მან მოედანზე შესვლიდან რამდენიმე წუთში გაიტანა გოლი „ნასიონალის“ წინააღმდეგ (4–0) და გახდა კლუბის ისტორიაში ყველაზე ახალგაზრდა გოლის ავტორი ამ ტურნირზე.

2017 წლის 31 აგვისტოს ნეტუ და მისი გუნდელი ბრუნო ჟორდაო ორწლიანი იჯარით იტალიურ „ლაციოში“ გადავიდნენ, ორივე ფეხბურთელის გამოსყიდვის სავალდებულო პირობით, რაც ჯამში 26 მილიონ ევროს შეადგენდა. სერია -ში მისი პირველი მატჩი მხოლოდ 2019 წლის 27 იანვარს შედგა „იუვენტუსთან“ (1–2), როდესაც ბოლო წუთზე ბასტოსი შეცვალა.

ვულვერჰემპტონ უონდერერსი
2019 წლის 2 აგვისტოს ნეტუმ „ვულვერჰემპტონთან“ ხელი მოაწერა კონტრაქტს. თორმეტი დღის შემდეგ, უეფა-ს ევროპა ლიგის საკვალიფიკაციო ეტაპზე „ფიუნიკთან“ (4–0), მან გოლიც გაიტანა და საგოლე გადაცემაც შეასრულა მორგან გიბს-უაითისთვის. მისი დებიუტი პრემიერ ლიგაში იმავე თვეში, „მანჩესტერ იუნაიტედთან“ ფრედ დასრულებულ (1–1) მატჩში შედგა.

2019 წლის 28 სექტემბერს მან პირველად დაიწყო მატჩი სასტარტო შემადგენლობაში და საგოლე პასი მისცა მეტ დოჰერტის „უოტფორდთან“ გამარჯვებისას (2–0). მას შემდეგ, რაც „ლივერპულთან“ -ის საკამათო გადაწყვეტილებით გოლი გაუუქმეს, ნეტუმ მომდევნო შეხვედრაში „უოტფორდთან“ მაინც გაიტანა (2020 წლის 1 იანვარს) და გახდა კლუბის პირველი თინეიჯერი, რომელმაც პრემიერ ლიგაში თავი გამოიჩინა.

2020 წლის 4 ოქტომბერს მან გაიტანა თავისი პირველი გოლი 2020–21 წლების სეზონში „ფულჰემთან“ (1–0), ხოლო ერთ თვეში კლუბთან კონტრაქტი 2025 წლამდე გაახანგრძლივა.

29 ნოემბერს „არსენალთან“ მოგებულ მატჩში (2–1) იგი საუკეთესო მოთამაშედ დასახელდა. თუმცა 2021 წლის აპრილში „ფულჰემთან“ მუხლის მძიმე ტრავმა მიიღო, რის გამოც სეზონის დარჩენილი ნაწილი და მომდევნო წლის დიდი პერიოდი გამოტოვა.

იგი მოედანზე 2022 წლის 20 თებერვალს „ლესტერ სიტისთან“ მატჩში დაბრუნდა.

2022 წლის 9 მარტს, თავის 22-ე დაბადების დღეზე, მან ახალი ხელშეკრულება გააფორმა 2027 წლამდე. სეზონის ბოლო დღეს მან „ლივერპულს“ გაუტანა, რაც მისი პირველი გოლი იყო ტრავმის შემდეგ. 100-ე მატჩი კლუბის შემადგენლობაში ნეტუმ 2022 წლის 17 სექტემბერს „მანჩესტერ სიტისთან“ ჩაატარა. მომდევნო თვეში კოჭის ტრავმა მიიღო, რასაც ოპერაცია და ხუთთვიანი პაუზა მოჰყვა. იგი კვლავ 2023 წლის 4 მარტს „ტოტენჰემთან“ მატჩში გამოჩნდა.

2023 წლის 21 ოქტომბერს მან პრემიერ ლიგაში მე-100 შეხვედრა ითამაშა „ბორნმუთთან“, სადაც საგოლე პასიც გააკეთა. 2024 წლის 28 იანვარს კი ინგლისის თასზე თავისი სადებიუტო გოლი გაიტანა „ვესტ ბრომვიჩთან“.

ჩელსი
2024 წლის 11 აგვისტოს ნეტუ „ჩელსიში“ გადავიდა და შვიდწლიანი კონტრაქტი გააფორმა; გარიგების ღირებულებად 51.3 მილიონი ფუნტი დასახელდა. პირველი მატჩი შვიდ დღეში „მანჩესტერ სიტისთან“ ჩაატარა. სადებიუტო გოლი 24 სექტემბერს ლიგის თასზე „ბაროუს“ გაუტანა; პირველ სეზონში მან ჯამში 51 მატჩი ჩაატარა და ცხრა გოლი გაიტანა, მათ შორის კონფერენს ლიგის გამარჯვებულ სერიაში და მსოფლიო საკლუბო ჩემპიონატზე, რომელიც ასევე „ჩელსიმ“ მოიგო.

2026 წლის 13 თებერვალს ნეტუმ პროფესიონალურ კარიერაში პირველი ჰეთ-თრიკი შეასრულა „ჰალ სიტის“ წინააღმდეგ (4–0) ინგლისის თასზე. 1 მარტს კი „არსენალთან“ გააძევეს მოედნიდან ორი ყვითელი ბარათის გამო.

სანაკრებო კარიერა
2019 წლის 5 სექტემბერს, 19 წლის ასაკში, ნეტუმ პირველი მატჩი ჩაატარა პორტუგალიის 21-წლამდელთა ნაკრებში გიბრალტართან (4–0). 2020 წლის 5 ნოემბერს იგი პირველად გამოიძახეს ეროვნულ ნაკრებში ანდორასა და საფრანგეთის წინააღმდეგ სათამაშოდ. დებიუტი 11 ნოემბერს ანდორასთან (7–0) შედგა, სადაც მან პირველი გოლი გაიტანა და გახდა 2000-იან წლებში დაბადებული პირველი მოთამაშე, რომელმაც ნაკრებში ითამაშა.

ტრავმის გამო მან 2022 წლის მსოფლიო ჩემპიონატი გამოტოვა,

ჩეხეთთან პირველ მატჩში მან 90-ე წუთზე შექმნა საგოლე მომენტი ფრანსისკუ კონსეისაუსთვის, რამაც გუნდს 2–1 გამარჯვება მოუტანა; ტურნირზე მან ასევე ითამაშა თურქეთთან (3–0 მოგება) და 75 წუთი საქართველოს ნაკრების წინააღმდეგ (0–2 წაგება). ნეტუ ასევე იყო პორტუგალიის ნაკრების წევრი 2025 წლის უეფა-ს ერთა ლიგის ფინალურ ეტაპზე და მონაწილეობა მიიღო ფინალში ესპანეთის წინააღმდეგ, სადაც პორტუგალიამ პენალტების სერიაში გაიმარჯვა.

პირადი ცხოვრება
ნეტუს ბიძა, სერჟიუ ლომბა, ასევე ფეხბურთელი იყო.